Samuelin Poloneesi jalkautuu Pasilan kirjastoon tuoden esiintymään mainion kattauksen pelimanniyhtyeitä ja kansantanssia.
Samuelin Poloneesi jalkautuu Pasilan kirjastoon lauantaina 16.3.2024 klo 10.30-14 tuoden esiintymään mainion kattauksen pelimanniyhtyeitä ja kansantanssia. Esiintymässä Hönkä ja poijjat, Helisevä, Orivesi All Stars, Käpylän pelimannit, Kansantanssiyhtye PRO ja lopuksi vielä kaikille avoin Balladitanssilauluworkshop MuT Maija Karhinen-Ilon johdolla. SAMUELIN POLONEESI 51 VUOTTA Samuelin Poloneesi järjestetään Helsingissä 14.-17.3.2024. Samuelin Poloneesi on Suomen Kansanmusiikkiliiton vuoden suurin tapahtuma, joka kiertää ympäri Suomea ja esittelee vuosittain kansanmusiikin parhaimmistoa ja kokoaa useat sadat pelimannit yhteen. Konserttien tarjonta on kiinnostavaa, tuoretta ja tasokasta. Esille pääsee koko kansanmusiikin nykyinen kirjo niin rajoja rikkovat nuorten yhtyeet kuin perinteistä linjaa edustavat pelimanniyhtyeet ja yksittäiset mestarit. Tärkeä osa Samuelin Poloneesin pääjuhlaa on pelimannien yhteissoitto, jossa juhlan nimikkosävelmän lisäksi esitetään usean sadan pelimannin voimalla vuoden yhteissoittokappaleita, joissa teemana on järjestävän maakunnan kansanmusiikki. Helsingissä Samuelin Poloneesi järjestetään yhdessä Uudenmaan Kansanmusiikkiyhdistyksen kanssa. Lisätietoa: Kansanmusiikkiliitto Tervetuloa! Pasilan kirjasto